Kvalitetsstandard for aflastning og afløsning efter servicelovens § 84 
Sagsfremstilling 
21.    Kvalitetsstandard for aflastning og afløsning efter servicelovens § 84  
                                                                                                                        Åbent 
Sagsnr.: 326-2012-96170       J.nr.: 27.69.00            Mogens Lauritsen.: 326-2014-84449 
  
[adresse] 
I en udtalelse fra Statsforvaltningen, Tilsynet, af 13. februar 2013 meddelte Tilsynet, at Kalundborg Kommunes 
kvalitetsstandard for aflastning, hvori der var fastsat et loft på 70 døgn om året, ikke var lovlig, idet kommunen ikke 
må sætte det pligtmæssige skøn under regel. 
  
Kalundborg Kommune har derefter udarbejdet et udkast til ny kvalitetsstandard, som har været til gennemlæsning 
hos Tilsynet, der videresendte udkastet til [adresse], Børne- og Integrationsministeriet. Ministeriet har i brev af 12. 
december 2013 til Tilsynet udtalt, at udkastet til ny kvalitetsstandard ligger inden for lovgivningens rammer, herunder 
også den vejledende angivelse af omfanget af hjælpen.  
  
Udkastet til kvalitetsstandard indfører en mulighed for afløsning i hjemmet i stedet for aflastning, i de situationer hvor 
der kun er behov for op til 4 timers hjælp. 
  
BEHANDLING 
Direktionen, Socialudvalget, Økonomiudvalget, Kommunalbestyrelsen, Handicaprådet, Økonomiudvalget, 
Kommunalbestyrelsen. 
  
INDSTILLING 
Voksenspecial- og psykiatrichefen indstiller, at kvalitetsstandard for aflastning og afløsning jf. servicelovens § 84 
godkendes. 
  
ØKONOMISKE KONSEKVENSER 
Ingen økonomiske konsekvenser. 
Direktionens møde den 28. januar 2014: 
Direktionen vedtog at anbefale voksenspecial- og psykiatrichefens indstilling. 
Socialudvalgets møde den 6. februar 2014: 
Udvalget vedtog ikke at gå videre med en kvalitetsstandard, men at der løbende orienteres om området. 
  
Administrativ tilføjelse den 14. februar 2014: 
Administrationen oplyser, at kompetencen til at godkende kvalitetsstandarder ligger i Kommunalbestyrelsen, hvorfor 
sagen videresendes til Økonomiudvalget og Kommunalbestyrelsen. Socialudvalget er orienteret herom. 
Økonomiudvalgets møde den 19. februar 2014: 
Udvalget oversendte sagen til behandling i Kommunalbestyrelsen. 
Kommunalbestyrelsens møde den 26. februar 2014: 
Kommunalbestyrelsen vedtog at sende sagen til Socialudvalget mhp. udarbejdelse af forslag til kvalitetsstandard. 
Socialudvalgets møde den 6. marts 2014: 
Udvalget drøftede sagen og bad administrationen udarbejde et nyt forslag til kvalitetsstandard på baggrund af 
drøftelserne. 
  
  
Administrativ tilføjelse 
 
Administrationen har på baggrund af drøftelserne i Socialudvalget udarbejdet vedhæftede udkast til 
kvalitetsstandard, hvor vejledende antal aflastningsdøgn er fjernet. 
  
BEHANDLING 
Direktionen, Socialudvalget, Handicaprådet, Socialudvalget, Økonomiudvalget, Kommunalbestyrelsen. 
  
INDSTILLING 
Voksenspecialchefen indstiller, at kvalitetsstandarden vedtages. 
Det indstilles endvidere, at sagen kan sendes i høring i Handicaprådet umiddelbart efter behandling i 
Socialudvalget, da det skønnes, at sagen ikke er principiel. 
  
Direktionens møde den 25. marts 2014: 
Direktionen vedtog at anbefale voksenspecialchefens indstilling. 
Socialudvalgets møde den 3. april 2014: 
Udvalget vedtog at sende sagen til høring i Handicaprådet. 
Handicaprådets møde den 9. april 2014: 
Rådet vedtog at udtrykke tilfredshed med kvalitetsstandarden i sin nuværende form. Rådet udtrykte et ønske om i 
fremtiden at blive brugt forud for vedtagelse af kvalitetsstander og lignende som rådgivende instans. 
Socialudvalgets møde den 8. maj 2014: 
Udvalget vedtog at anbefale Direktionens indstilling. 
Økonomiudvalgets møde den 20. maj 2014: 
Økonomiudvalget vedtog at anbefale Socialudvalgets indstilling. 
  
Bilag 
  
  
  
  
  
Kommunalbestyrelsens møde den 27. maj 2014: 
Kommunalbestyrelsen vedtog at godkende Økonomiudvalgets indstilling. 
kvalitetsstandard aflastning marts 2014 
326-2014-84441 
